850 J- E. Purkinje ET G. Valentin, 



extcnsionis vel, ut ita dicamus, regressus, qui fluido ambeunti impul- 

 sum directionemque inferat. Quod ut Tibi imiteris, L. B., scopulas 

 setaceas in aqua corpusculis parvis commixta pone acuque vel stylo ite- 

 ratim setas secundum directionem longitudinalem tere; fluxus exorie- 

 tur fluidiratione contritusinversa, quippequod omnis seta, quae, vi 

 desinente, regreditur, aquae cingentis particulam secum retro trahat 

 undamque efficiat. 



Motu vibratorio vegeto, undae tam celeriter se insequuntur, ut 

 singularum lamellularum elevationem sequi nullo modo possis. Undae 

 ipsae tamrapide decurrunt, ut vicissitudinem elevationum et depres- 

 sionum magis concludas, quam observes. Omnes vero eiusdem seriei 

 lamellulae et omnes eiusdem particulae series continuo agitari motum- 

 que invicem et alternatim excipere necessario debent, ut elegantissi- 

 mus nitidissimusque adspectus exoriatur. Sin vero lentior fit vibratio, 

 singula motum fluidi constituentia elementa seiuncta magis oculis con- 

 spiciuntur, imprimis quum vicissitudo huius phaenomeni temporanea 

 minus sit rapida. Rarius singulae series tam regulariter seorsim eleva- 

 tae ac depressae cernuntur, ut undarum iusta progressio inde evadat, 

 sed magis inaequaliter, ut motus vis inhibita aut vetat aut permittit. 

 Singulae series nunc quiescunt, nunc lentius vibrant. Unius eiusdem- 

 que seriei lamellulae aliae sistunt; aliae agmine longitudinali congre- 

 gatae mutuis elevationis et depressionis, flexionis atque extensionis gra- 

 dibus utuntur. Forma huius rei maxime regularis ea est, ut omnes 

 flexionis atque extensionis gradus a singulis sibi contiguis lamellulis 

 decurrantur (cf. Fig-9.) eaque ipsa re unda primaria singula distantiae 

 respondeat, quae exstat inter lamellulam, quae supreme inflecti incipit 

 eamque quae supreme deflecti desinit, dum medium undae eam teneat 

 lamellulam, quae in medio aut ei proxime deflectitur. Eiusdem rei 

 species magis irregularis saepius occurrit, ubi ordo flexionum atque 

 extensionum regularis minus certo observatur, aliaeque lamellulae loco 



